Estlands regering

Estlands regering (estisk: Vabariigi Valitsus, oversat: Republikkens regering) repræsenterer den udøvende magt i republikken Estland.

Regeringen udøver sin magt i henhold til grundlovens bestemmelser og øvrige love. Politisk set udgår regeringen fra nationalforsamlingen og er afhængig af parlamentarisk støtte der fra. Regeringen ledes af en statsminister (estisk: peaminister).

Regeringen består siden 2007 af 13 ministre, som leder hver sit ministerium. Siden 2011 omfatter den:
 statsminister – Andrus Ansip;
 uddannelses- og videnskabsminister – Jaak Aaviksoo;
 justitsminister – Kristen Michal, fra december 2012 Hanno Pevkur;
 forsvarsminister – Mart Laar, fra maj 2012 Urmas Reinsalu;
 miljøminister – Keit Pentus-Rosimannus;
 kulturminister – Rein Lang, fra december 2013 Urve Tiidus;
 økonomi- og kommunikationsminister – Juhan Parts;
 landbrugsminister – Helir-Valdor Seeder;
 finansminister – Jürgen Ligi;
 regionalminister – Siim Valmar Kiisler;
 indenrigsminister – Ken-Marti Vaher;
 socialminister – Hanno Pevkur, fra december 2012 Taavi Rõivas;
 udenrigsminister – Urmas Paet.

Regeringsmagten i grundloven 

I følge den estiske grundlovs § 87 er regeringen ansvarlig for:
 udøvelsen af statens indenrigs- og udenrigspolitik
 ledelse og samordning af de forskellige dele af statsapparatet
 iværksættelse af love og beslutninger taget af parlamentet og/eller præsidenten
 forberede lovgivning og forelægge internationale traktater for parlamentet for ratifikation
 forberede statsbudgettet og forelægge det for parlamentet, iværksætte parlamentets budget og rapportere om brugen af statens midler
 vedtage forskrifter og instruktioner på grundlag af bestemmelser fastlagte i lovene
 varetage forholdene til andre stater
 vedtage indførelsen af undtagelsestilstand i hele eller dele af landet i tilfælde naturkatastrofe eller for at hindre spredning af smitsom sygdom
 at udøve andre pligter i overensstemmelse med grundloven og lovene.

Regeringen udnævnes af præsidenten 3 dage efter, at den af Riigikogu beføjede statsministerkandidat har præsenteret sit ministeriums sammensætning.
Ministre udnævnes af præsidenten 3 dage efter, at statsministeren har indstillet dem til ministerposten. Præsidentens udnævnelse af regeringen og af ministre offentliggøres i Riigi Teataja (svarer til Statstidende i Danmark).

Regeringen træder tilbage i følgende tilfælde:
 ved nyvalg
 ved statsministerens død
 ved mistillidsvotum til statsministeren eller regeringen som helhed
 ved regeringens egen beslutning om at træde tilbage.

Regeringer 
De regeringer, som Estland har haft siden, at landet genvant sin selvstændighed i 1991, har alle været koalitionsregeringer. Estland har siden 1991 haft følgende regeringer:
 Edgar Savisaars regering (3. april 1990 – 30. januar 1992) – overgangsregering
 Tiit Vähis første regering (30. januar 1992 – 21. oktober 1992)
 Mart Laars første regering (21. oktober 1992 – 8. november 1994)
 Andres Tarands første regering (8. november 1994 – 17. april 1995)
 Tiit Vähis anden regering (17. april 1995 – 6. november 1995)
 Tiit Vähis tredje regering (6. november 1995 – 17. marts 1997)
 Mart Siimanns første regering (17. marts 1997 – 25. marts 1999)
 Mart Laars anden regering (25. marts 1999 – 28. januar 2002)
 Siim Kallas' første regering (28. januar 2002 – 10. april 2003)
 Juhan Parts' første regering (10. april 2003 – 13. april 2005)
 Andrus Ansips første regering (13. april 2005 – 5. april 2007)
 Andrus Ansips anden regering (5. april 2007 – 5. april 2011)
 Andrus Ansips tredje regering (fra 5. april 2011)

Eksterne henvisninger 
 Regeringens hjemmeside 
 gældende lov om regeringens sammensætning

Estlands politik